คลังขอข้อมูลสหรัฐ บี้ไอ้โม่งสินบนยาสูบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สถิต ทำหนังสือถึงปลัดยุติธรรม ขอข้อมูลทุจริต 64 ล้านจากสหรัฐ 
นายสถิตย์ ลิ่มพงศ์พันธุ์ ปลัดกระทรวงการคลัง เปิดเผยว่า ได้ลงนามในหนังสือของกระทรวงการ คลังไปถึงปลัดกระทรวงยุติธรรม เพื่อดำเนินการขอข้อมูลจากกระทรวงยุติธรรมสหรัฐ ว่าหลักฐานที่ปรากฏว่ามีบริษัทสหรัฐ 2 แห่ง จ่ายสินบนพนักงานโรงงานยาสูบจำนวน 64 ล้านบาท มีรายละเอียดอย่างไร เพื่อนำมาสืบสวนต่อว่าบริษัทที่เกี่ยวข้องในเมืองไทยเป็นบริษัทใด และทำการตรวจสอบว่ามีการกระทำผิดกฎหมายอย่างไรบ้าง
นายสถิตย์ กล่าวว่า เมื่อได้รับข้อมูลจากทางสหรัฐก็อาจจะให้กระทรวงยุติธรรมเป็นเจ้าภาพดำเนินการเอาผิดในเรื่องนี้ โดยให้กรมสอบสวนคดีพิเศษ หรือดีเอสไอ ดำเนินการ หรือหากกระทรวงการคลังเห็นว่าเป็นเรื่องที่เกี่ยวข้องกับกระทรวงการคลังโดยตรง ก็อาจจะเป็นผู้ดำเนินการเอาผิดเองได้ทั้งนี้ขึ้นอยู่กับหลักฐานที่ขอมาได้เป็นสำคัญ
“ต้องดูหลักฐานว่าบริษัทนั้นทำธุรกรรมเรื่องอะไร เพราะไม่ใช่ธุรกรรมที่เกิดขึ้นตลอดปี 25432547 คือต้องดูก่อนว่าเป็นธุรกรรมกี่เรื่อง และแต่ละเรื่องนั้นเกิดขึ้นวันไหน อย่างไร ถึงจะทราบว่าในขณะนั้นโรงงานยาสูบมีใครเป็นผู้บริหารที่เข้าไปเกี่ยวข้องบ้าง ตอนนี้ยังไม่รู้ว่าใครจ่าย ใครรับ ซึ่งเมื่อสาวเรื่องไปแล้วก็คงรู้ว่าได้จ่ายให้ใคร” นายสถิตย์ กล่าว
ก่อนหน้านี้ คณะกรรมการกำกับหลักทรัพย์และตลาดหลักทรัพย์ของสหรัฐ และกระทรวงยุติธรรมสหรัฐ จับกุมบริษัทยาสูบ 2 แห่ง ติดสินบนเจ้าหน้าที่โรงงานยาสูบไทย 64 ล้านบาท ในช่วงปี 25432547 โดยบริษัท ยูนิเวอร์แซลฯ ติดสินบนเจ้าหน้าที่โรงงานยาสูบของไทย8 แสนเหรียญสหรัฐ หรือประมาณ 25.7 ล้านบาท แลกเปลี่ยนกับสัญญาซื้อขายมูลค่า 11.5 ล้านเหรียญสหรัฐ หรือ 369 ล้านบาท และบริษัท อลิอันซ์ วันฯ ติดสินบนกว่า 1.2 ล้านเหรียญสหรัฐ หรือราว 38 ล้านบาท แลกกับสัญญาซื้อขายมูลค่า 18.3 ล้านเหรียญสหรัฐ หรือประมาณ 587 ล้านบาท 
รายงานข่าวเปิดเผยว่า จากข้อมูลพบว่าในช่วงตั้งแต่ปี 2543 โรงงานยาสูบมีนายสุชน วัฒนพงษ์วานิช เป็นผู้อำนวยการยาสูบ ขณะที่นายสถิตย์ เป็นประธานกรรมการโรงงานยาสูบ ในช่วงที่เป็นอธิบดีกรมสรรพสามิต ระหว่างปี 25452547 และนายอุทิศ ธรรมวาทิน อดีตอธิบดีกรมสรรพสามิต เป็นประธานกรรมการโรงงานยาสูบต่อจากนายสถิตย์ช่วงระหว่างเดือน พ.ย. 2547มี.ค. 2549